Efrînê îşxalkerdeyî de dewleta tirke û cergê ci remnayîşê merdiman, îşkence, kiştiş, vurnayîşê demografî rê dewam kenê.
Ajansê ANHA sûcê 6 menganê peyênan ê dewleta tirke ya îşxalkerî kerdî raporêk. Rapor de doneyê Rêxistina Heqanê Merdiman a Efrîn-Sûrîye zî cagênê.
Goreyê raporî 6 menganê peyênan de 12 kesî ameyî kiştene û 173 kesî zî ameyî remnayene.
Rapor de dîya zanayene ke dewleta tirke ya îşxalkere qestî ra daristanan û baxçeyanê şarî vêşneno û qasê 70 hektarî baxçe û axpînî vêşnayê.
Reyna rapor de ame eşkerakerdene ke dewleta tirke ya îşxalkere bi destê cerganê xo Efrîn de warê kolonyalkerdişî akena ke nînan ra tayênî wina yê: Cindirês de Ecnadîn Filîstîn, Cindirês de El Keram, Şêrawa de dewa Qeterî, Mebata de Sultan Silêman Şahî, Şadêrê de Komeleya "El Eyedî El Beyda.''
